Diari Oficial de la Generalitat Valenciana


Sumari del DOGV 553, del 25-03-1987 (1987/808430)

DECRET 24/1987, de 16 de març, del Consell de la Generalitat Valenciana, pel qual es regulen els òrgans urbanístics de la Generalitat Valenciana.
-------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/03/16/24/dof/vci/html**

### Dades del document

Número de DOGV
:   553

Data del DOGV
:   25-03-1987

Secció del DOGV
:   DISPOSICIONS GENERALS

Número del document
:   1987/808430


Data del document
:   16-03-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 24/1987, de 16 de març, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
El Decret del Consell del País Valencià de 2 d'agost de 1979 va assignar a distints òrgans les competències en matèria d'urbanisme que foren transferides pel Reial Decret 299/1979, de 26 de gener, l'article 11 del qual, apartat j), va establir els mecanismes per mitjà dels quals el Consell del País Valencià podria proposar al Ministeri d'Obres Públiques i Urbanisme la modificació de les Comissions Provincials d'Urbanisme. Fent ús d'aquestes facultats, es va elevar proposta de modificació que va donar lloc a la promulgació del Reial Decret 1111/1982, de 30 d'abril, que regulava la composició i el funcionament de les esmentades Comissions.   
L'aprovació de l'Estatut d'Autonomia de la Comunitat Valenciana per Llei Orgànica 5/1982, d'1 de juliol, i la culminació del procés de transferències amb l'Acta final subscrita pel Vice-president del Govern de la Nació i el President de la Generalitat Valenciana el 4 de maig de 1985, constitueixen un nou març de referència en el qual destaquen importants aspectes d'un nou ordre legal, que posen de manifest la necessitat que l'organització i el funcionament de l'Administració Urbanística s'estructure de forma més concordant amb els principis constitucionals i estatutaris, especialment en ordre a l'exercici de les competències pels òrgans als quals actualment són assignades, i a una major agilització de tràmits administratius, de forma que la seua oportunitat siga compatible amb la celeritat i eficàcia que inspira la legislació administrativa.   
En aquest sentit, es prefereix la creació d'uns nous òrgans, les Comissions Territorials d'Urbanisme, que reunesquen les atribucions que la legislació urbanística concedia a les esmentades Comissions Provincials d'Urbanisme i a la Comissió Central d'Urbanisme- Organ Consultiu Superior de Planejament en l'àmbit de la Comunitat Valenciana, segons l'article vint del Decret de 2 d'agost de 1979, del Consell del País Valencià, pel qual s'estructura la Conselleria d'Obres Públiques i Urbanisme- i que hauran de ser integrades exclusivament per les distintes Administracions Públiques que ratione materiae tenen competència al territori.   
Per tot això, i en base a la competència exclusiva que reconeix a la Generalitat Valenciana l'article 31.9 de l'Estatut d'Autonomia de la Comunitat Valenciana, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana, en sessió celebrada el dia 16 de març de 1987,   
DECRETE:  
CAPITOL I  
Organs urbanístics  
Article primer  
Les competències urbanístiques de la Generalitat Valenciana les exerciran els òrgans següents:   
1. El Consell de la Generalitat Valenciana.   
2. El Conseller d'Obres Públiques, Urbanisme i Transports.   
3. Les Comissions Territorials d'Urbanisme.   
Article segon  
Corresponen al Consell de la Generalitat Valenciana les competències que la legislació urbanística atribueix al Consell de Ministres.   
Article tercer  
Corresponen al Conseller d'Obres Públiques, Urbanisme i Transports les competències que la legislació urbanística atribueix:   
1. Al Ministre de l'Habitatge, avui d'Obres Públiques i Urbanisme.   
2. Al Ministre de l'Interior i als Governadors Civils, salvant allò disposat en l'article quart.   
3. Al Director General d'Urbanisme.   
Article quart  
Corresponen al Conseller d'Administració Pública totes les competències que la Llei sobre Règim del Sòl i Ordenació Urbana conferia al Ministre de l'Interior, contingudes en els articles 91.2, 166.1, 167, 172, 215.3 i 4, 216.2 i 217.2 i les que atribuesca als Governadors Civils en l'article 187.1 i 2.   
Article cinqué  
Corresponen a les Comissions Territorials d'Urbanisme, en l'àmbit territorial de les respectives Províncies de la Comunitat Valenciana, les competències atribuïdes a la Comissió Central d'Urbanisme i a les Comissions Provincials d'Urbanisme per la legislació urbanística.   
Article sisé  
Les competències con tingudes en els articles precedents es podran delegar en els òrgans inferiors.   
CAPITOL II  
Comissions Territorials d'Urbanisme  
Secció la: Organització i funcions  
Article seté. Disposicions generals.   
Un. Es creen les Comissions Territorials d'Urbanisme d'Alacant, de Castelló i de València, depenent de la Conselleria d'Obres Públiques, Urbanisme i Transports de la Generalitat Valenciana.   
Dos. Les facultats de les Comissions Territorials d'Urbanisme seran de caràcter consultiu, gestor, resolutori i de fiscalització.   
Tres Són òrgans de les Comissions Territorials d'Urbanisme la Secretaria Permanent i la Comissió Informativa.   
Article vuité. Composició.  
Les Comissions Territorials d'Urbanisme estaran integrades pels membres següents:   
- El President.   
- El Vice-president.   
- El Secretari.   
- Els Vocals. Article nové. Del President de les Comissions.   
Presidirà les Comissions Territorials d'Urbanisme el Director General d'Urbanisme, sense perjudici que, quan ho estime oportú, el Conseller d'Obres Públiques, Urbanisme i Transports assumesca ell mateix la Presidència; en aquest cas el Director General d'Urbanisme passaria a ser Vice-president.   
Article deu. Funcions del President.   
Correspon al President de les Comissions Territorials d'Urbanisme:   
1. Proposar al Conseller d'Obres Públiques, Urbanisme i Transports el nomenament o cessament del Secretari Permanent de cada Comissió Territorial d'Urbanisme.   
2. Convocar, presidir, suspendre i alçar les sessions plenàries de les Comissions Territorials d'Urbanisme, aprovar-ne l'orde del dia, dirigir les deliberacions i decidir els empats amb el vot de qualitat.   
3. Donar el Vist-i-plau a les actes de les sessions.   
4. Proposar la substitució dels Vocals de les Comissions d'acord amb el que disposa l'article catorze d'aquest Decret.   
5. Representar les Comissions Territorials d'Urbanisme en actuacions davant Organismes, Entitats i persones públiques o privades que per ell mateix o a instàncies de qualsevol membre de les Comissions, es consideren oportunes per al desplegament de la política urbanística.   
Article onze. Del Vice-president de les Comissions.   
Un. El Vice-president de cada Comissió Territorial d'Urbanisme serà designat pel Conseller d'Obres Públiques, Urbanisme i Transports.   
Dos. En el moment que el Conseller d'Obres Públiques, Urbanisme i Transports assumirà la Presidència, el Director General d'Urbanisme actuarà com a Vice-president i el Vice-president com a Vocal.   
Article dotze. Funcions del Vice-president.   
Correspon al Vice-president de cada Comissió:   
1 . La substitució del President per absència, malaltia o qualsevol altra causa.   
2. Assistir amb veu i vot a la Comissió, com a Vice-president, quan exercirà la Presidència el titular.   
3. Controlar el funcionament de la Secretaria Permanent.   
4. Convocar i presidir la Comissió Informativa.   
5. Designar Ponent específic per a l'estudi d'expedients o anàlisis de temes urbanístics que per la seua naturalesa requeresquen una consideració especial.   
6. Les que el Conseller d'Obres Públiques, Urbanisme i Transports o el Director General d'Urbanisme poguessen assignar-li o delegar-li en el futur.   
Article tretze. Dels Vocals.   
Un. Seran Vocals de les Comissions Territorials d'Urbanisme amb veu i vot:   
1. Un representant de cada un dels següents organismes, amb categoria de Director General o Diputat, que podran delegar en funcionaris amb categoria mínima de Cap de Servei:   
- Conselleria d'Economia i Hisenda.   
- Conselleria de Cultura, Educació i Ciència.   
- Conselleria d?Indústria, Comerç i Turisme.   
- Conselleria de Sanitat i Consum.   
- Conselleria d'Agricultura i Pesca.   
- Conselleria d'Administració Pública.   
- Diputació Provincial.   
2. Un representant, en el seu cas, de les Entitats Metropolitanes de la Província.   
3. Dos Vocals de lliure designació pel Conseller d'Obres Públiques, Urbanisme i Transports.   
Dos. Seran Vocals de les Comissions Territorials d?Urbanisme amb veu però sense vot:   
1. Un tècnic de la Direcció General d'Urbanisme designat pel Director General d'Urbanisme, que actuarà com a Ponent i portaveu de la Comissió Informativa.   
2. Dos Vocals designats pel Conseller d'Obres Públiques, Urbanisme i Transports, a proposta dels Col·legis Professionals que segons l'article 228.3 de la Llei del Sòl tenen assignades i efectuen les funcions de col·laboració en matèria de disciplina urbanística en el tràmit de vista de projectes.   
3. Un Vocal designat pel Conseller d'Obres Públiques, Urbanisme i Transports entre persones l'activitat econòmica o professional de les quals estiga vinculada a l'execució del planejament i al desenvolupament urbà.   
Tres. Podran assistir a les Comissions, amb veu i sense vot, quan s'analitzen documents de planejament general, exclusivament per al punt de l'orde del dia que els efecte, dos representants de l'Ajuntament respectiu, designats per l'Alcalde.   
Quan efecte a planejament supramunicipal, podrà requerir-se un representant dels Municipis afectats a més del que promou l'actuació.   
Article catorze. Designació de Vocals.   
Un. La designació dels Vocals tindrà caràcter permanent, en tant que no siga revocada per decisió del titular del Departament o Organisme corresponent, a iniciativa pròpia o a petició del President de la Comissió o de la majoria dels membres, si bé, en aquest darrer cas, la petició serà motivada i es sotmetrà, en tot cas, al judici de l'autoritat representada.   
Dos. Quan algun Vocal no puga assistir a la Comissió, l'autoritat representada designarà una altra persona per a la reunió específica a la qual siga convocada, mantenint-se la representació del titular en les següents reunions.   
Tres. En cas que el representant d'un Organisme no assistís a tres reunions consecutives, o a cinc alternes en el terme d'un any, el President de la Comissió podrà requerir al titular perquè procedesca a designar un altre representant.   
Article quinze. Competències de les Comissions Territorials d'Urbanisme.   
Les Comissions Territorials d'Urbanisme, en el seu àmbit territorial respectiu, assumiran les competències establertes en l'article cinqué, i en particular les següents:   
1. Informar sobre els Organismes o Entitats que hagen de formular els Plans Directors Territorials de Coordinació.   
2. Informar preceptivament, amb caràcter previ a la seua aprovació, els Plans Directors Territorials de Coordinació, les Normes Subsidiàries de Planejament i els Projectes de Delimitació de Sòl Urbà, no acollits al règim transitori previst en l'article segon del Reial Decret- Llei 16/1981, de 16 d'octubre.   
3. Informar sobre la suspensió de la vigència dels plans.   
4. Informar sobre l'entrada en vigor de Normes Subsidiàries i Complementàries, per raons d'urgència, segons que disposen els articles 41 i 70.3 de la Llei de Règim del Sòl i Ordenació Urbana.   
5. Informar sobre la possible autorització de densitats superiors a 75 habitatges per hectàrea en Plans Parcials, segons que preveu l'article 75 de la Llei de Régimen del Sól i Ordenació Urbana.   
6. Informar sobre la imposició de multes en els casos de l'article 228. 6.b), c) i d) de la Llei de Règim del Sòl i Ordenació Urbana.   
7. Aprovar Avanços o Avantprojectes de Plans, de conformitat amb l'article 28 de la Llei de Règim del Sòl i Ordenació Urbana.   
8. Disposar la formació de plans de diversos Municipis, en els termes prevists en l'article 32 de la Llei de Règim del Sòl i Ordenació Urbana.   
9. Acordar la redacció dels Plans Municipals, en els casos prevists en l'article 33 de la Llei de Règim del Sòl i Ordenació Urbana.   
10. Aprovar definitivament els Plans Generals, Programes d'Actuació Urbanística i Normes Subsidiàries i Complementàries de Planejament, tret del cas que es referesquen a capitals de Província o poblacions de més de 50.000 habitants, o afecten a diversos Municipis.   
11. Aprovar definitivament els Plans Parcials i Especials d'Ajuntaments capitals de Província i ciutats de més de 50.000 habitants, tret del cas que desenvolupen i s'ajusten a les determinacions del Planejament General dels Municipis.   
12. Emetre informe no vinculant sobre Plans Parcials i Especials que desenvolupen i s'ajusten a les determinacions de Plans Generals de capitals de Província o poblacions de més de 50.000 habitants.   
13. Rebre la comunicació dels acords municipals d'aprovació definitiva, acompanyats d'un exemplar dels Projectes de Delimitació de Sòl Urbà de caràcter transitori, tramitats conforme a l'article segon del Reial Decret- Llei 16/1981, de 16 d'octubre.   
14. Autoritzar la imposició de servituds, segons que preveu l'article 68 de la Llei de Règim del Sòl i Ordenació Urbana.   
15. Aprovar Projectes d?Expropiació per a adquisició de terrenys per a constituir Patrimoni Municipal del Sòl, segons que preveu l'article 90.2 de la Llei de Règim del Sòl i Ordenació Urbana.   
16 Resoldre els expedients d'expropiació en els casos de taxació conjunta.   
17. Aprovar definitivament les actuacions en sol no urbanitzable o urbanitzable no programat.   
18. Acordar la prorroga per dos anys del termini d'edificació forçosa, segons que preveu l'article 155 de la Llei de Règim del Sòl i Ordenació Urbana.   
19. Ordenar, per motius d'interès turístic o estètic, l'execució d'obres de conservació i de reforma, en els termes prevists en l'article 182 de la Llei de Règim del Sòl i Ordenació Urbana.   
20. Orientar, fomentar i inspeccionar el planejament i la realització de les obres necessàries per al desenvolupament urbà, conforme al que preveu l'article 213 de la Llei de Règim del Sòl i Ordenació Urbana.   
21. Les que per delegació els assigne el Conseller d'Obres Públiques, Urbanisme i Transports.   
22. Qualssevol altres que, per afectar al planejament urbanístic, li siguen encomanades pel Consell o pel Conseller d'Obres Públiques, Urbanisme i Transports.   
Secció 2a: De la Secretaria Permanent  
Article setze. Constitució i funcions.   
En cada Comissió Territorial d'Urbanisme es constituirà una Secretaria Permanent, que estarà sotmesa al règim que determine l?òrgan competent per als serveis generals de l'Administració Autònoma Valenciana, i a la que correspondran les següents funcions:   
1. La responsabilitat del funcionament administratiu de la Comissió Territorial d'Urbanisme i de la Comissió Informativa, i les funcions pròpies de Secretari respectiu, alçant actes de les sessions i signant-les amb el Vist-i-plau del President.   
2. La coordinació de funcions de tots els òrgans de la Comissió Territorial d'Urbanisme.   
3. La responsabilitat del funcionament administratiu de la Secretaria Permanent i de tots els seus serveis.   
Article disset. Dels Secretaris.   
Correspon al Conseller d'Obres Públiques, Urbanisme i Transports, a proposta de la Direcció General d'Urbanisme, el nomenament i cessament dels Secretaris Permanents, entre funcionaris amb titulació superior d'acord amb el procediment regulat en la Llei de la Funció Pública.   
Secció 3ª: De la Comissió Informativa  
Article divuit. Composició.   
Un. En cada Comissió Territorial d'Urbanisme existirà una Comissió Informativa que estarà integrada per:   
- El President.   
- El Secretari.   
- Tres Vocals en representació, respectivament, de les Direccions Generals d'Obres Públiques i de Transports, i del Gabinet d'Ordenació del Territori i Medi Ambient de la Conselleria d'Obres Públiques, Urbanisme i Transports.   
- Dos Vocals. Aquest número podrà ser ampliat quan es requeresquen estudis específics per a temes concrets o quan el tema a considerar efecte especialment a algun Departament de l'Administració, per al punt de l'orde del dia corresponent.   
Dos. Correspon als membres de la Comissió Informativa:   
1. Estudiar els assumptes que es sotmeten a la consideració de les Comissions Informatives i participar en l'elaboració dels informes que aquestes hagen de formular i de les resolucions que adopten.   
2. Exercir el dret de veu i vot en la Comissió Informativa. Els informes i resolucions s'adoptaran per majoria de vots dels membres de cada Comissió, dirimint els empats el vot de qualitat del President.   
3. Demanar que conste el seu vot en contra, o formular vot particular, tot això mitjançant informe raonat, en el cas de que dissentesquen dels informes que elabore la Comissió Informativa per a ser elevats a les Comissions Territorials d'Urbanisme.   
Article dinou. Presidència.   
Un. La Presidència de les Comissions Informatives correspondrà al Vice-president de les Comissions Territorials d'Urbanisme, qui podrà delegar les seues funcions o designar substituí a efectes d'assistència a les reunions de la comissió Informativa en algun dels seus membres.   
Dos. Correspon al President:   
1. Convocar i presidir les Comissions.   
2. Aprovar l'orde del dia.   
3. Donar el Vist-i-plau a les actes i als informes.   
4. Proposar a la Comissió Territorial d'Urbanisme l'elaboració de ponències o estudis específics referents als assumptes a tractar per la Comissió, quan es consideren imprescindibles per a proveir millor   
Article vint. Del Secretari.   
Un. El Secretari de les Comissions Informatives serà el mateix Secretari de cada Comissió Territorial d'Urbanisme.   
Dos Correspon al Secretari:   
a) La responsabilitat del funcionament administratiu de la Comissió i la coordinació amb els altres òrgans de la Comissió Territorial d'Urbanisme.   
b) Alçar actes de les sessions, que inclouran els assumptes a sotmetre a la Comissió Territorial.   
Article vint-i-un. Dels Vocals.   
Els dos Vocals seran designats entre funcionaris amb titulació superior, pel Conseller d'Obres Públiques, Urbanisme i Transports.   
Article vint-i-dos. De les funcions de la Comissió Informativa.  
Correspon a les Comissions Informatives:   
1. La preparació i l'estudi dels expedients que hagen de ser informats o resolts per cada Comissió Territorial d'Urbanisme, analitzant-los en tots els aspectes i emetre informes previs sobre la legalitat i la viabilitat.   
2. Informar sobre els expedients tramesos conforme a l'article 58.2 de la Llei de Règim del Sòl i Ordenació Urbana i l'article 7 paràgraf tercer del Reial Decret- LLei 16/1981, de 16 d'octubre, trametre?n còpia als membres de la Comissió, que en el termini de quaranta-vuit hores hauran de notificar les objeccions, si les hi hagués. Altrament es considerarà acceptat l'informe i es notificarà a l'Ajuntament interessat, i donar compte a la Comissió Territorial d'Urbanisme dels informes emesos en cada període de sessions.   
3. Comprovar el compliment dels acords de la Comissió en els expedients aprovats condicionalment, notificant-ho a la Comissió Territorial d'Urbanisme i als Ajuntaments i, en el seu cas, als promotors de l'expedient.   
4. Comprovar el compliment del que disposa l'article 48.1 de la Llei de Règim del Sòl i Ordenació Urbana, i donar compte a la Comissió Territorial d'Urbanisme   
5. Concedir l'aprovació prèvia dels expedients que es tramiten en el sòl no urbanitzable o urbanitzable no programat dels Plans Generals i l'aprovació definitiva si no s'hi haguessen presentat al·legacions. En cas de presentar-se'n s'elevaran, degudament informades, a la Comissió Territorial d'Urbanisme per tal que resolga.   
6. Realitzar les funciones que poguessen encomanar-los les Comissions Territorials d'Urbanisme, el President o el Vice-president.   
CAPITOL III  
Dels recursos  
Article vint-i-tres  
Un. Les resolucions de la Comissió Territorial d'Urbanisme seran recurribles en alçada davant el Conseller d'Obres Públiques, Urbanisme i Transports en el termes i terminis que preveuen els articles 122 a 125 de la Llei de Procediment Administratiu.   
Dos. Les resolucions de la Comissió Informativa seran recurribles en alçada davant la Comissió Territorial d'Urbanisme, en els termes i terminis als quals es refereix el punt anterior.   
Article vint-i-quatre  
El recurs de revisió, de caràcter extraordinari, procedirà en els casos prevists en els articles 127 i 128 de la Llei de Procediment Administratiu.   
DISPOSICIO DEROGATORIA  
Queda derogat el Decret de 2 d'agost de 1979, del Consell del País Valencià, pel qual s'assignen a distints òrgans les competències en matèria d'urbanisme que han estat transferides pel Reial Decret 299/1979, de 26 de gener; i sense efecte, les normes d'organització, composició, funcionament i règim jurídic contingudes en el Reial Decret 1111/1982, de 30 d'abril, pel qual es modifica la composició de les Comissions Provincials d'Urbanisme d'Alacant, Castelló i València.   
DISPOSICIO TRANSITORIA  
Un. Les Comissions Territorials d'Urbanisme es constituiran en el termini màxim d'un mes a partir de l'entrada en vigor d'aquest Decret.   
Dos. Els expedients que en la data de constitució estiguen pendents de tramitació o d'aprovació davant les Comissions Provincials d'Urbanisme, o davant l'Organ Consultiu Superior de Planejament, seran assumits per les Comissions Territorials d'Urbanisme en l'estat en què estiguessen.   
DISPOSICIONS FINALS  
Primera  
S'autoritza el Conseller d'Obres Públiques, Urbanisme i Transports per a dictar el Reglament de funcionament de les Comissions Territorials d'Urbanisme, així com quantes altres disposicions siguen necessàries en desenvolupament d'aquest Decret.   
Segona  
Aquest Decret vigirà el mateix dia de la publicació en el Diari Oficial de la Generalitat Valenciana   
València, 16 de març de 1987.   
El President de la Generalitat,  
JOAN LERMA I BLASCO  
El Conseller d'Obres Públiques,  
Urbanisme i Transports,  
RAFAEL BLASCO I CASTANY


Còpia Permalink ELI